చెన్నై: ఎగుమతుల రంగానికి ఆర్థిక మద్దతు కొనసాగించాలని అపారెల్ ఎగుమతుల ప్రోత్సాహక మండలి (అపెక్) ప్రభుత్వాన్ని కోరింది. వైస్ చైర్మన్ హెచ్కెఎల్ మగు నాయకత్వంలోని అపెక్ ప్రతినిధి బృందం శుక్రవారం వాణిజ్యం, పరిశ్రమల మంత్రి సురేశ్ ప్రభును కలిసి ఈ అంశంపై ఆయనతో చర్చించారు. ప్రధానంగా దుస్తుల ఎగుమతిదారులు ఎదుర్కొంటున్న ఇబ్బందులను మంత్రికి వివరించినట్టు అపెక్ ఒక ప్రకటనలో తెలిపింది. ఎగుమతుల వృద్ధిపై రూపాయి విలువ పెరుగుదల ప్రభావం గురించి కూడా ఆయనకు వివరించినట్టు పేర్కొంది.  పొరుగు దేశాలైన చైనా, బంగ్లాదేశ్, వియత్నాం కరెన్సీల విలువ క్షీణించడం భారత అపారెల్ పరిశ్రమ పోటీ సామర్థ్యాన్ని దెబ్బ తీసిందని ఆ సంస్థ తెలిపింది. రూపాయి బలోపేతం కావడం ఆరు వేల కోట్ల రూపాయల విలువ గల అపారెల్ పరిశ్రమను బాగా దెబ్బ తీసిందంటూ మన ఎగుమతులు పోటీలో నిలదొక్కుకునే స్థాయిలో ఒక క్రమ పద్ధతిలో రూపాయి విలువ తగ్గించుకుంటూ పోవాలని వారు సూచించారు. అలాగే స్తంభించిపోయిన జిఎ్సటి రిఫండ్ సకాలంలో అందేలా చూడాలని కూడా వారు కోరారు.
chennai: egumatula rangaaniki aardhika maddatu konasaaginchaalani aparel egumatula prothsaahaka mandali (apec) prabhutvaanni korindi. vais chairman hechcal magu naayakatvamloni apec pratinidhi brundam sukravaaram vaanijyam, parisramala mantri suresh prabhunu kalisi ee amsampai aayanatho charchinchaaru. pradhaanamgaa dustula egumatidaarulu edurkontunna ibbandulanu mantriki vivarinchinattu apec oka prakatanalo telipindi. egumatula vruddhipai roopaayi viluva perugudala prabhaavam gurinchi kuudaa aayanaku vivarinchinattu perkondi.  porugu deshaalaina chaina, bangladesh, viyatnam correnseela viluva ksheeninchadam bhaarata aparel parisrama poty saamarthyaanni debba teesindani aa samstha telipindi. roopaayi balopetam kaavadam aaru vela kotla roopaayala viluva gala aparel parisramanu baga debba teesindantu mana egumatulu potilo niladokkukune sthaayilo oka krama paddhatilo roopaayi viluva tagginchukuntu povalani vaaru suuchimchaaru. alaage stambhinchipoyina jst refund sakaalamlo andela chuudaalani kuudaa vaaru koraru.